Na temelju članka 39. Zakona o proračunu (»Narodne novine«, broj 87/08, 136/12, 129/05 i 15/15) i članka26. Statuta Grada Trogira (»Službeni glasnik Grada Trogira«, broj 4/13, 9/13, 6/14, 1/18, 3/19 i 5/20), Gradsko vijeće Grada Trogira na 28. sjednici održanoj 21.listopada 2020. godine donosi

**III. Izmjene i dopune Proračuna Grada Trogira za 2020.g.**

Članak 1.

Članka 1. Proračuna Grada Trogira za 2020.g. („Službeni glasnik Grada Trogira „ br. 24/19, 5/20 i 17/20)

**A . RAČUN PRIHODA I RASHODA**

|  |  |  |
| --- | --- | --- |
|  | **PLAN PRORAČUNA ZA 2020.G.** | **III. IZMJENE I DOPUNE PRORAČUNA ZA 2020.G.** |
| PRIHODI POSLOVANJA | 121.788.520,00 | 98.224.004,00 |
| PRIHODI OD PRODAJE NEFINANC.IMOVINE | 845.000,00 | 902.366,00 |
| RASHODI POSLOVANJA | 72.119.531,00 | 66.053.656,00 |
| RASHODI ZA NABAVU NEFINANC.IMOVINE | 58.369.254,00 | 42.126.729,00 |
| **RAZLIKA (MANJAK/VIŠAK)** | **-7.855.265,00** | **-9.054.015,00** |

**B. RAČUN ZADUŽIVANJA/FINANCIRANJA**

|  |  |  |
| --- | --- | --- |
| PRIMICI OD FINANCIJSKE IMOVINE I ZADUŽIVANJA | 7.450.000,00 | 10.148.750,00 |
| IZDACI ZA FINANCIJSKU IMOVINU I OTPLATE ZAJMOVA | 0,00 | 1.500.000,00 |
| **NETO ZADUŽIVANJE/ FINANCIRANJE** | **7.450.000,00** | **8.648.750,00** |

**C. RASPOLOŽIVA SREDSTVA IZ PRETHODNIH GODINA**

|  |  |  |
| --- | --- | --- |
| MANJAK/VIŠAK+NETO FINANCIRANJE/ZADUŽIVANJE | -405.265,00 | -405.265,00 |
| VIŠAK/MANJAK IZ PRETHODNE/IH GODINA KOJI ĆE SE RASPOREDITI/POKRITI | 405.265,00 | 405.265,00 |
| **VIŠAK/MANJAK+ NETO FINANCIRANJE+RASPOLOŽIVA SREDSTVA IZ PRETHODNIH GODINA** | **0,00** | **0,00** |

**I. POSEBAN DIO PRORAČUNA**

Članak 2.

Članak 5. se mijenja i glasi:

Rashodi i izdaci Proračuna u svoti od 109.680.385 kn raspoređuju se po Upravnim odjelima, korisnicima, programima, aktivnostima i namjenama u Posebnom dijelu Proračuna (Prilog: Poseban dio proračuna).

**II. PRIJELAZNE I ZAVRŠNE ODREDBE**

Članak 3.

III. Izmjene i dopune Proračuna Grada Trogira za 2020.godinu stupaju na snagu prvog dana od dana objave u „Službenom glasniku Grada Trogira“.

KLASA: 400-06/19-01/4

URBROJ: 2184/01-31/01-20-9

Trogir, 21. listopada 2020. godine

PREDSJEDNIK GRADSKOG VIJEĆA

Ante Piteša, ing.

……………………..

**Obrazloženje III. Izmjena i dopuna proračuna Grada Trogira za 2020.g.**

**UVOD**

Zakonom o proračunu utvrđeno je da se, ako se tijekom proračunske godine zbog nepredviđenih okolnosti umanje prihodi i primici, odnosno povećaju rashodi i izdaci, proračun mora uravnotežiti smanjenjem predviđenih rashoda i izdataka, odnosno pronalaženjem novih prihoda i primitaka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

Osnovni razlog za donošenje III. Izmjena i dopuna proračuna Grada Trogira za 2020.godinu je opći ekonomski pad uzrokovan pandemijom bolesti COVID-19. Zbog toga je bilo nužno izvršiti određena smanjenja rashoda kako bi se proračun uravnotežio s naglim padom prihoda.

Nastupom pandemije u RH, Vlada RH je donijela hitne mjere pomoći gospodarstvu, među tim mjerama bile su i mjere koje se direktno odražavaju na smanjenje prihoda proračuna Grada Trogira: donesene su mjere kojima je odobrena obustava, odgoda ili potpuno oslobođenje od plaćanja poreza na dohodak, spomeničke rente i turističke pristojbe.

U isto vrijeme je i Grad Trogir odnosno Gradonačelnik gotovo svakodnevno donosio zaključke iz djelokruga gradske nadležnosti vezano za mjere pomoći svima koji su pogođeni pandemijom.

Grad i gradski stožer civilne zaštite je u potpunosti slijedio epidemiološke mjere na području Grada te o tome redovito obavještavao građane.

Zastoj gospodarske aktivnosti u mjesecima ožujak- svibanj 2020. ostavio je ogromne posljedice na ukupnu gospodarsku aktivnost na svjetskoj razini, u Europskoj uniji, u zemljama okruženja i u cijeloj Republici Hrvatskoj. Nastupila je globalna ekonomska kriza uzrokovana pandemijom bolesti COVID-19.

Gradski proračun je pretrpio ogromne gubitke na prihodovnoj strani te je ovim Izmjenama proračuna bilo potrebno izvršiti smanjenja na gotovo svim stavkama prihoda te posljedično i na stavkama rashoda.

Ukupno smanjenje prihoda i primitaka te rashoda i izdataka iznosi 20.808.400 kn odnosno 15,95% u odnosu na početni proračun tj. na II. Izmjene i dopune proračuna Grada Trogira, te se III. Izmjenama i dopunama proračuna predlažu prihodi i primici proračuna kao i rashodi i izdaci u iznosu od 109.680.385 kn.

U nastavku teksta slijedi obrazloženje općeg dijela proračuna odnosno ukupnih prihoda/primitaka i rashoda/izdataka koji se predlažu III. izmjenama i dopunama Proračuna Grada za 2020. godinu.

III. Izmjenama i dopunama proračuna Grada Trogira za 2020.godinu predlaže se smanjenje visine prihoda i primitaka za 20.808.400 kn, odnosno 16% u odnosu na plan te smanjenje rashoda i izdataka za isti iznos. Nakon ovih izmjena prihodi i primici te rashodi i izdaci iznose 109.680.385 kn.

Jedno od osnovnih proračunskih načela je da proračun mora biti uravnotežen. Uravnoteženje se postiže planiranjem bilančne pozicije na računu 9-Vlastiti izvori.

Planirano je korištenje viška kod proračunskih korisnika u ukupnom iznosu od 100.000 kn te kod Grada Trogira u iznosu od 305.265 kn koji na konsolidiranoj razini ukupno iznosi 405.265 kn.

**OPĆI DIO**

**Tablica 1**. Struktura I. Izmjena i dopuna Proračuna Grada Trogira za 2020.godinu prema osnovnoj klasifikaciji

|  |  |  |  |  |  |
| --- | --- | --- | --- | --- | --- |
| R.br. | OPIS | PRORAČUN 2020. | POVEĆANJE/ SMANJENJE | III. IZMJENE 2020. | INDEKS |
| **A.** | **Ukupni prihodi i primici** | **130.083.520,00** | **20.808.400,00** | **109.275.120,00** | **84,00%** |
|  | Prihodi poslovanja | 121.788.520,00 | -23.564.516,00 | 98.224.004,00 | 80,65% |
|  | Prihodi od prodaje nefinancijske imovine | 845.000,00 | 57.366,00 | 902.366,00 | 106,79% |
|  | Ukupni prihodi | 122.633.520,00 | -23.507.150,00 | 99.126.370,00 | 80,83% |
|  | Primici od financijske imovine i zaduživanja | 7.450.000,00 | 2.698.750,00 | 10.148.750,00 | 136,22% |
| **B.** | **Ukupni rashodi i izdaci** | **130.488.785,00** | **20.808.400,00** | **109.680.385,00** | **84,05%** |
|  | Rashodi poslovanja | 72.119.531,00 | -6.065.875,00 | 66.053.656,00 | 91,59% |
|  | Rashodi za nabavu nefinancijske imovine | 58.369.254,00 | -16.242.525,00 | 42.126.729,00 | 72,17% |
|  | Ukupni rashodi | 130.488.785,00 | -22.308.400,00 | 108.180.385,00 | 82,90% |
|  | Izdaci za financijsku imovinu i otplate zajmova | 0,00 | 1.500.000,00 | 1.500.000,00 |  |
| **C.** | **VIŠAK/MANJAK** | **-405.265,00** |  | **-405.265,00** |  |
| **D.** | Preneseni višak/manjak -Grad Trogir | 305.265,00 | 0,00 | 305.265,00 |  |
| Preneseni višak/manjak -Dječji vrtić Trogir | 100.000,00 | 0,00 | 100.000,00 |  |
| E. | VIŠAK/MANJAK +RASPOLOŽIVA SREDSTVA IZ PRETHODNIH GODINA (C+D) | 0,00 | 0,00 | 0,00 |  |

**PRIHODI I PRIMICI PRORAČUNA**

**Tablica 2**. Planirani prihodi i primici Proračuna Grada Trogira za 2020.godinu i prijedlog povećanja/smanjenja

|  |  |  |  |  |  |
| --- | --- | --- | --- | --- | --- |
| **Br. Konta** | **Vrsta prihoda/primitaka** | **PLANIRANO** | **PROMJENA/IZNOS** | **III. IZMJENE 2020.** | **INDEKS** |
| 6 | Prihodi poslovanja | 121.788.520,00 | -23.564.516,00 | 98.224.004,00 | 80,65% |
| 61 | Prihodi od poreza | 36.056.892,00 | -2.256.892,00 | 33.800.000,00 | 93,74% |
| 63 | Pomoći od inozemstva i od subjekata unutar općeg proračuna | 32.723.166,00 | -4.656.366,00 | 28.066.800,00 | 85,77% |
| 64 | Prihodi od imovine | 25.173.114,00 | -12.605.258,00 | 12.567.856,00 | 49,93% |
| 65 | Prihodi od upravnih i administrativnih pristojbi, pristojbi po posebnim propisima i naknada | 23.844.400,00 | -1.980.800,00 | 21.863.600,00 | 91,69% |
| 66 | Prihodi od prodaje proizvoda i roba te pruženih usluga i prihodi od donacija | 1.046.200,00 | -125.200,00 | 921.000,00 | 88,03% |
| 68 | Kazne, upravne mjere i ostali prihodi | 2.944.748,00 | -1.940.000,00 | 1.004.748,00 | 34,12% |
| 7 | Prihodi od prodaje nefinancijske imovine | 845.000,00 | 57.366,00 | 902.366,00 | 106,79% |
| 71 | Prihodi od prodaje neproizvedene dugotrajne imovine | 405.000,00 | 0,00 | 405.000,00 |  |
| 72 | Prihodi od prodaje proizvedene dugotrajne imovine | 440.000,00 | 57.366,00 | 497.366,00 | 113,04% |
| 8 | Primici od financijske imovine i zaduživanja | 7.450.000,00 | 2.698.750,00 | 10.148.750,00 | 136,22% |
| 84 | Primici od zaduživanja | 7.450.000,00 | 2.698.750,00 | 10.148.750,00 | 136,22% |
| **Sveukupno prihodi/primici** | | **130.083.520,00** | **-20.808.400,00** | **109.275.120,00** | **84,00%** |

U tablici 2. prikazane su promjene na osnovnim skupinama prihoda u odnosu na izvorni plan. Prijedlogom III. Izmjena i dopuna proračuna Grada Trogira za 2020.godinu prihodi i primici se smanjuju za 20.808.400 kn , odnosno 16% u odnosu na plan Proračuna (II. Izmjene i dopune proračuna) te iznose 109.275.120 kn.

Novi plan prihoda i primitaka napravljen je temeljem dosadašnjeg ostvarenja prihoda i procjene njihova ostvarenja do kraja proračunske godine, u uvjetima proglašene epidemije.

U proračunu Grada Trogira predlaže se smanjenje prihoda poslovanja za 23.564.516 kn na razinu od 98.224.004 kn.

Prihodi od prodaje nefinancijske imovine se smanjuju za 57.366 kn, dok se primici od zaduživanja povećavaju za 2.698.750 kn na razinu od 10.148.750 kn.

Prema dostavljenim Uputama za izradu proračuna JLS za razdoblje 2021.-2023.g. koje su dostavljene 2.10.2020.g. bili smo dužni planirati i evidentirati beskamatni zajam koji nam je odobrilo MF kao mjeru Vlade RH za premošćivanje situacije nastale zbog različite dinamike priljeva sredstava i dospijeća odljeva s osnova poreza na dohodak i prireza na dohodak. Prvenstveno se to odnosi na povrat poreza na dohodak koji je ove godine isplaćen u lipnju i to iz sredstava državnog proračuna. Beskamatni zajam koji su JLS zatražile i dobile temeljem Naputka o načinu isplate beskamatnog zajma planira se i knjigovodstveno evidentira kao kratkoročni zajam (primici od zaduživanja na kontu 84), a u slučaju vraćanja u sljedećoj godini otplata se evidentira na skupini 54 izdaci za otplatu glavnice.

**RASHODI I IZDACI PRORAČUNA**

Prijedlogom III. Izmjena i dopuna Proračuna za 2020.godinu, ukupni rashodi i izdaci proračuna se smanjuju za 20.808.400 kn te iznose 109.680.385 kn.

U strukturi ukupnih rashoda i izdataka Proračuna predlaže se smanjenje rashoda poslovanja za 6.065.875 kn i smanjenje rashoda za nabavu nefinancijske imovine za 16.242.525 kn.

Izdaci za financijsku imovinu i otplate zajmova se povećavaju za 1.500.000 kn.(obrazloženje dano u posebnom dijelu po upravnim odjelima)

**Tablica 3**. Planirani rashodi i izdaci Proračuna Grada Trogira za 2020. godinu i prijedlog povećanja/smanjenja

|  |  |  |  |  |  |
| --- | --- | --- | --- | --- | --- |
| **Br. Konta** | **Vrsta rashoda/izdataka** | **PLANIRANO** | **PROMJENA/IZNOS** | **III. IZMJENE 2020.** | **INDEKS** |
| 3 | Rashodi poslovanja | 72.119.531,00 | -6.065.875,00 | 66.053.656,00 | 91,59% |
| 31 | Rashodi za zaposlene | 24.925.280,00 | -1.892.250,00 | 23.033.030,00 | 92,41% |
| 32 | Materijalni rashodi | 29.130.751,00 | -3.805.750,00 | 25.325.001,00 | 86,94% |
| 34 | Financijski rashodi | 566.500,00 | 194.200,00 | 760.700,00 | 134,28% |
| 35 | Subvencije | 1.480.000,00 | -30.000,00 | 1.450.000,00 | 97,97% |
| 36 | Pomoći dane u inozemstvo i unutar općeg proračuna | 1.375.000,00 | -30.000,00 | 1.345.000,00 | 97,82% |
| 37 | Naknade građanima i kućanstvima na temelju osiguranja i druge naknade | 1.935.000,00 | 13.900,00 | 1.948.900,00 | 100,72% |
| 38 | Ostali rashodi | 12.707.000,00 | -515.975,00 | 12.191.025,00 | 95,94% |
| 4 | Rahodi za nabavu nefinancijske imovine | 58.369.254,00 | -16.242.525,00 | 42.126.729,00 | 72,17% |
| 41 | Rashodi za nabavu neproizvedene dugotrajne imovine | 3.650.000,00 | -1.655.000,00 | 1.995.000,00 | 54,66% |
| 42 | Rahodi za nabavu proizvedene dugotrajne imovine | 54.519.254,00 | -14.437.525,00 | 40.081.729,00 | 73,52% |
| 45 | Rashodi za dodatna ulaganja na nefinancijskoj imovini | 200.000,00 | -150.000,00 | 50.000,00 | 25,00% |
| 5 | Izdaci za financijsku imovinu i otplate zajmova | 0,00 | 1.500.000,00 | 1.500.000,00 |  |
| 53 | Izdaci za dionice i udjele u glavnici | 0,00 | 1.500.000,00 | 1.500.000,00 |  |
| **Sveukupno rashodi/izdaci** | | **130.488.785,00** | **-20.808.400,00** | **109.680.385,00** | **84,05%** |

Ukupni rashodi za zaposlene novim planom proračuna se planiraju u iznosu 23.033.030 kn, odnosno smanjuju se za 1.892.250 kn ili 7,6%. Rashodi za zaposlene su na razini Grada Trogira smanjeni za 980.000 kn. Na razini proračunskih korisnika rashodi za zaposlene su kod: Dječjeg vrtića Trogir smanjeni za 762.200 kn te 58.000 kn za plaće zaposlenih na EU projektu; gradske knjižnice Trogir smanjeni za 19.800 kn, Muzeja Grada Trogira smanjeni su za 81.750 kn, Športskih objekata Trogir su povećani za 14.000 kn i JVP Grada Trogira smanjeni za 32.500 kn.

Bitno je za naglasiti da se najveće smanjenje unutar rashoda poslovanja odnosi na materijalne rashode i to za 3.805.750 kn ili 13,1%.

Od ukupnog smanjenja kod rashoda za nabavu nefinancijske imovine u iznosu od 16.242.525 kn najveće smanjenje je kod rashoda za nabavu proizvedene dugotrajne imovine u iznosu od 14.437.525 kn , što je posljedica novonastale situacije u kojoj se od nekih investicija moralo odustati.

Izmjene u posebnom dijelu proračuna odnosno promjene na stavkama rashoda i izdataka po pojedinim razdjelima čiji su nositelji odjeli gradske uprave, detaljno se obrazlažu u obrazloženjima Izmjena i dopuna financijskih planova odjela gradske uprave za 2020.godinu.

**POSEBNI DIO**

U izrađenom prijedlogu III. rebalansa promatrano po Upravnim odjelima povećanje/smanjenje iznosi:

1. Upravni odjel za javne potrebe, opće poslove i imovinu grada - 4.863.900,00
2. Upravni odjel za financije, proračun i napl. potraživanja +200.000,00
3. Upravni odjel za komunalno gospodarstvo i investicije -16.244.500,00
4. Upravni odjel za urbanizam i prostorno planiranje +100.000,00

Navedeni iznosi su salda ukupnih promjena, smanjenja i povećanja unutar Upravnih odjela. U obrazloženjima koja su izradili nadležni Upravni odjeli detaljno su pojašnjene sve promjene pojedinačno.

**021 UPRAVNI ODJEL ZA JAVNE POTREBE, OPĆE POSLOVE I IMOVINU GRADA**

**Program 1101 JAVNA UPRAVA I ADMINISTRACIJA**

**Opis i cilj programa**

Ovaj program se ukupno smanjuje za 2.292.000 kn. Prvenstveno se to odnosi na smanjenje planiranih rashoda za plaće zaposlenih u iznosu od 980.000 kn. Značajnije se smanjuju i rashodi za naknade za rad predstavničkih tijela za 150.000 kn kao i Ostale naknade šteta pravnim i fizičkim osobama u iznosu od 300.000 kn. Povećava se za ukupno 100.000 kn Aktivnost A10004 Zaštita imovine i prava građana, a to se prvenstveno odnosi na povećanje zbog plaćanja jednokratnog troška usluge Odvjetničkog ureda Španović u iznosu od 165.719,17 kn koji nas je zastupao u tužbi protiv Hrvatskog Telekoma. Isti je dobio spor po kojem je Rješenjem HAKOM-a Klasa: UP/I-344/03/18-11/1002 od 04. prosinca 2019.g. Hrvatski Telekom d.d. Zagreb dužan plaćati Gradu Trogiru godišnju naknadu za pravo puta u iznosu od 393.133,47 kn. Aktivnost A100013 Provođenje mjera aktivne politike zapošljavanja se povećava za 168.000 kn, a odnosi se na troškove zaposlenih na javnim radovima. Projekt „Digitalizacija uprave“ se svodi na nulu i neće se realizirati u 2020.g. Sve aktivnosti i tekući projekti unutar ovog Programa se svode na očekivanu realizaciju.

**Program 1102 MJESNA SAMOUPRAVA**

**Opis i cilj programa**

Ovaj program se ukupno smanjuje za 80.000 kn i svodi na očekivanu realizaciju istog.

**Program 1201 PREDŠKOLSKI ODGOJ I RAZVOJ ŠKOLSTVA**

**Opis i cilj programa**

U Programu javnih potreba u predškolskom odgoju i razvoju školstva Grada Trogira za 2020. godinu potrebno je izmijeniti Aktivnost A100002 – Razvoj školstva na način da se aktivnost umanji za 79.500 kn. Rashodi unutar ove aktivnosti se prilagođavaju predviđenoj realizaciji.

Glava 02101 Dječji vrtić se umanjuje za 1.175.300 kn i to iz izvora opći prihodi i primici za 777.134 kn jer su se smanjila konta 3111 – plaće za redovan rad i konto 3132 – doprinosi za zdravstveno osiguranje za 98.734 kn zbog 6-mjesečnog smanjenja osnovice za izračun plaće. Također smanjuju se usluge tekućeg održavanja za 30.000 kn i zdravstvene usluge za 80.000 kn dok se ostali rashodi za zaposlene povećavaju za 30.000 kn.

Izvor- Ostali prihodi za posebne namjene proračunskih korisnika se smanjuje za 285.000 kn iz razloga što su korisnici usluga Dječjeg vrtića Trogir bili oslobođeni plaćanja usluga za period u kojem vrtić nije radio zbog epidemije COVID-19 te su automatski ti prihodi bili manji.

Tekući projekt T100051 EU projekt Dječji vrtić Trogir – partner obitelji se također umanjuje za 193.500 kn zbog smanjenih aktivnosti pri realizaciji projekta zbog pandemije uzrokovane COVID-om 19.

Ostatak Programa javnih potreba u predškolskom odgoju i razvoju školstva Grada Trogira za 2020. godinu («Službeni glasnik Grada Trogira» broj 24/19 i 05/20) ostaje nepromijenjen.

**Program 1202 KULTURA**

**Opis i cilj programa**

Program javnih potreba u kulturi Grada Trogira za 2020. godinu («Službeni glasnik Grada Trogira» broj 24/19 i 05/20) je umanjen za 582.950 kn.

Proračunski korisnik Gradska knjižnica Trogir je umanjila svoj financijski plan za 79.800 kn, a Muzej Grada Trogira za 108.150 kn.

Aktivnost A100006 – Financiranje udruga, ustanova i pojedinaca u kulturi je umanjena za 200.000 kn radi smanjenja tekućih donacija prema udrugama u kulturi radi smanjenja proračunskih prihoda.

Aktivnost A100050 – Promidžba i očuvanje kulturne baštine je umanjena za 195.000 kn zbog značajno smanjenih troškova vezano za nabavku promidžbenih materijala za spomeničku baštinu, uredskog materijala te smanjenja troškova usluga vezano za naplatu ulaznica za kulu Kamerlengo.

Ostale pozicije Programa javnih potreba u kulturi Grada Trogira za 2020. godinu («Službeni glasnik Grada Trogira» broj 24/19 i 05/20) ostaju nepromijenjene.

**Program 1203 ŠPORT I TEHNIČKA KULTURA**

**Opis i cilj programa**

Program javnih potreba u sportu i tehničkoj kulturi Grada Trogira za 2020. godinu («Službeni glasnik Grada Trogira» broj 24/19 i 05/20) potrebno je umanjiti ukupno za 651.000 kn radi smanjenih prihoda proračuna Grada Trogira.

Proračunskom korisniku Sportski objekti Trogir ukupna sredstva se smanjuju za 251.000 kn i to 146.000 kn iz izvora opći prihodi i primici i 105.000 kn iz izvora vlastitih prihoda.

Vlastiti prihodi su umanjeni za 105.000 kn jer je ustanova u periodu od ožujka do lipnja ove godine ostala bez prihoda od škola, najmova prostora i ostalih rekreacija te se planirana vrijednost vlastitih prihoda smanjila na očekivanu realizaciju u 2020. godini.

Također izvor prihoda opći prihodi i primici, odnosno izvor proračun Grada Trogira je također smanjen za 146.000 kn jer su smanjeni svi troškovi ustanove te će se do kraja godine u manjem dijelu realizirati nabava opreme (prozora) na maloj dvorani koja je neophodna.

Aktivnost A100008 – Udruge, ustanove i pojedinci u sportu i tehničkoj kulturi se smanjuje za 400.000 kn zbog smanjenih prihoda proračuna Grada Trogira te će se smanjiti i donacije Zajednici sportskih udruga Trogir.

Ostale pozicije Programa javnih potreba u sportu i tehničkoj kulturi Grada Trogira za 2020. godinu («Službeni glasnik Grada Trogira» broj 24/19 i 05/20) ostaju nepromijenjene.

**Program 1204 PROTUPOŽARNA ZAŠTITA I ZAŠTITA I SPAŠAVANJE**

**Opis i cilj programa**

U okviru ovog programa obavljaju se poslovi osiguranja cjelovitog sustava protupožarne zaštite i zaštite i spašavanja.

Ovaj se Program smanjuje za 250.000 kn i svodi na očekivanu realizaciju istog.

Unutar navedenog programa Glava 02104- Javna vatrogasna postrojba Grada Trogira se umanjuje za 851.300 kn.

Aktivnost A100069 – Osnovna djelatnost JVP se umanjuje za 93.300 kn gdje se konta unutar ove aktivnosti svode na pretpostavljenu realizaciju do kraja 2020. godine.

Kapitalni projekt K100071 – Nabava protupožarne opreme se svodi na nulu, umanjuje se za 758.000 kn, jer se u 2020. neće nabavljati prijevozna sredstva za JVP.

**Program 1205 SOCIJALNA SKRB**

**Opis i cilj programa**

Program javnih potreba u socijalnoj skrbi i ostalih društvenih djelatnosti Grada Trogira za 2020. godinu («Službeni glasnik Grada Trogira» broj 24/19) potrebno je izmijeniti radi izmjena iznosa potrebnih za izvršenje pojedinih aktivnosti.

Aktivnost – A100011 – Naknade građanima i kućanstvima iz proračuna potrebno je uvećati za 135.900 kn i to konto 3721 – pomoći obiteljima i kućanstvima potrebno je uvećati za 300.000 kn radi povećanog broja zahtjeva sukladno Odluci o socijalnoj skrbi Grada Trogira dok je konto 3721 – socijalne potpore za školovanje potrebno umanjiti za 19.100 kn tj. svesti na razinu realizacije. Također konto 3721 – naknade za podmirenje troškova stanovanja se umanjuje za 125.000 kn zbog manjeg broja korisnika zajamčene minimalne naknade koji imaju pravo na ove troškove. Smanjuje se i konto 3722- sufinanciranje cijene prijevoza umirovljenika za 20.000 kn jer se prijevoz umirovljenika financira prema novom ugovoru sklopljenom sa tvrtkom Promet d.o.o. te se ne treba posebno financirati prijevoz umirovljenika.

Aktivnost – A100012 – Humanitarna skrb za ustanove, udruge i pojedince potrebno je umanjiti za 30.000 kn jer se smanjuju i kapitalne pomoći proračunskim korisnicima drugih proračuna za 10.000 kn i tekuće donacije udrugama za 50.000 kn dok se povećavaju donacije Gradskom društvu Crvenog križa Trogir za 30.000 kn zbog njihovog iznimnog angažmana i troškova koje su imali tijekom lockdowna zbog epidemije COVID-19.

**Program 1206 Ostale društvene djelatnosti**

**Opis i cilj programa**

Navedeni program je potrebno umanjiti za 159.000 kn i to Aktivnost A100013 – Vjerske zajednice za 40.000 kn radi smanjenja tekućih i kapitalnih donacija prema vjerskim zajednicama na području Grada Trogira.

Aktivnost – A100015 – Udruge, ustanove i pojedinci iz ostalih društvenih djelatnosti je potrebno smanjiti za 20.000 kn radi smanjenja tekućih donacija prema udrugama.

Aktivnost – A100016 – Unaprjeđenje zdravstva smanjuje se za 99.000 kn zbog smanjenja donacija za zdravstvo i smanjenja obima sufinanciranja dodatnih timova hitne medicinske pomoći za vrijeme turističke sezone.

**Program 1207 OBRTNIŠTVO, MALO I SREDNJE PODUZETNIŠTVO**

**Opis i cilj programa**

Ovaj program se ukupno smanjuje za 190.000 kn, prvenstveno zbog smanjenja aktivnosti A1000030- Izrada plana razvoja Grada Trogira za 150.000 kn koja se neće realizirati u ovoj godini već će se planirati u sljedećem proračunskom razdoblju.

**Program 1208 POLJOPRIVREDA**

**Opis i cilj programa**

Ovaj program se ukupno smanjuje za 15.000 kn i svodi na očekivanu realizaciju istog.

**Program 1209 TURIZAM**

**Opis i cilj programa**

Programom razvoja turizma na području Grada Trogira utvrđene su aktivnosti, poslovi i djelatnosti u turizmu od značenja za Grad Trogir, a namijenjena su za potpore turističkim udrugama, brendiranje grada i potpore razvoju turizma kroz tekuće i kapitalne donacije Turističkoj zajednici Grada Trogira.

Projekt izrade brand strategije i vizualnog identiteta izrađen tijekom prošle godine, realizirat će se kroz nabavku opreme potrebne za obilježavanje lokaliteta, a donacije Turističkoj zajednici Grada Trogira se smanjuju u okvire moguće realizacije.

Slijedom navedenog Program razvoja turizma na području Grada Trogira za 2020. godinu potrebno je smanjiti za 196.250 kn i to aktivnost A100055 - Brendiranje grada za 96.250 kn te aktivnost A100056 – Potpora razvoju turizma za 100.000 kn.

Ostatak Programa razvoja turizma na području Grada Trogira za 2020. godinu («Službeni glasnik Grada Trogira» broj 24/19 i 05/20) ostaje nepromijenjen.

**Program 1210 SURADNJA S GRADOVIMA I PROJEKTI IZ EU**

**Opis i cilj programa**

Ovaj program se ukupno smanjuje za 52.500 kn i svodi na očekivanu realizaciju istog.

**Program 1609 UPRAVLJANJE IMOVINOM**

**Opis i cilj programa**

Ovaj program je potrebno povećati za 1.625.000 kn prvenstveno zbog povećanja udjela u temeljnom kapitalu trgovačkog društva TG Holding u većinskom vlasništvu Grada Trogira u iznosu od 1.500.000 kn te kapitalne pomoći trgovačkim društvima u javnom sektoru - Promet Split d.o.o. u iznosu od 125.000 kn, a što se odnosi na plaćanje Ugovorne obveze suvlasnika za nabavku novih autobusa sukladno udjelu u vlasništvu.

**022 UPRAVNI ODJEL ZA FINANCIJE, PRORAČUN I NAPLATU POTRAŽIVANJA**

**Program 1700 Upravljanje financijama**

**Opis i cilj programa**

U programu Upravljanje financijama, ukupni rashodi su povećani za 200.000 kn, a povećanje se odnosi na sredstva planirana za zatezne kamate.

**022 UPRAVNI ODJEL ZA KOMUNALNO GOSPODARSTVO I INVESTICIJE**

|  |  |  |  |
| --- | --- | --- | --- |
| **ŠIFRA I NAZIV PROGRAMA/ PROJEKTA/ AKTIVNOSTI** | **PLAN 2020.** | **III. Izmjene i dopune 2020.** | **Obrazloženje** |
| Program 1401 Održavanje javnih površina | 4.990.000,00 | 4.855.000,00 |  |
| Aktivnost A100031 ODRŽAVANJE KAMENIH PLOČNIKA | 200.000,00 | 50.000,00 | III. Izmjenama i dopunama proračuna, aktivnost je umanjena za 150.000 kn, zbog smanjene potrebe obima radova potrebnih za održavanje |
| Aktivnost A100032 REGULACIJA PROMETA NA PODRUČJU GRADA | 390.000,00 | 555.000,00 | III. Izmjenama i dopunama proračuna aktivnost je uvećana za 165.000 kn, zbog povećanja obima radova i povećanja iznosa pomoći županije |
| Tekući projekt T100033 SANACIJA AB ZIDOVA NA NERAZVRSTANIM CESTAMA | 160.000,00 | 10.000,00 | III. Izmjenama i dopunama proračuna tekući projekt je umanjen za 150.000 kn |
| Program 1402 Održavanje nerazvrstanih cesta i puteva | 1.950.000,00 | 1.515.000,00 |  |
| Aktivnost A100005 ODRŽAVANJE NERAZVRSTANIH CESTA I PUTEVA | 1.860.000,00 | 1.510.000,00 | III. Izmjenama i dopunama proračuna,aktivnost je umanjena za 300.000 kn, zbog smanjenog obima radova,odnosno smanjene potrebe za istim |
| Aktivnost A100019 ODRŽAVANJE POLJSKIH I ŠUMSKIH PUTEVA PO OTOCIMA I PRIOBALJU | 90.000,00 | 5.000,00 | III. Izmjenama i dopunama proračuna aktivnost je umanjena za 85.000kn |
| Program 1403 Održavanje javne rasvjete | 2.550.000,00 | 2.650.000,00 |  |
| Aktivnost A100007 ODRŽAVANJE JAVNE RASVJETE | 2.550.000,00 | 2.650.000,00 | III. Izmjenama i dopunama proračuna aktivnost je uvećana za 100.000 kn, zbog potrebe za stavkom nadzora |
| Program 1405 Obavljanje ostalih komunalnih djelatnosti | 1.185.000,00 | 1.185.000,00 |  |
| Aktivnost A100009 OBAVLJANJE OSTALIH KOMUNALNIH DJELATNOSTI | 1.000.000,00 | 1.050.000,00 | III. Izmjenama i dopunama proračuna aktivnost je povećana za 50.000kn |
| Kapitalni projekt K1001022 DIGITALNA OBRADA PODATAKA KOMUNALNE INFRASTRUKTURE I INVESTICIJA U GIS SUSTAVU | 50.000,00 | 0,00 | III. Izmjenama i dopunama proračuna aktivnost je umanjena za 50.000 kn, ista se neće raditi u 2020.g. |
| Program 1501 Izgradnja i proširenje nerazvrstanih cesta | 5.600.000,00 | 3.885.000,00 |  |
| Kapitalni projekt K100034  REKONSTRUKCIJA UL. RIMSKI PUT | 740.000,00 | 240.000,00 | III. Izmjenama i dopunama proračunakapitalni projekt je umanjen za 500.000 kn, dio aktivnosti će se nastaviti u 2021.g. |
| Kapitalni projekt K100055  REKONSTRUKCIJA RASKRIŽJA U MASTRINCI | 230.000,00 | 45.000,00 | III. Izmjenama i dopunama proračuna kapitalni projekt je umanjen za 185.000kn,kapitalni projekt će se nastaviti i u 2021.g. |
| Kapitalni projekt K100056  REKONSTRUKCIJA RASKRIŽJA U MIŠEVCU | 230.000,00 | 45.000,00 | III. Izmjenama i dopunama proračuna kapitalni projekt je umanjen za 185.000 kn, kapitalni projekt će se nastaviti i u 2021.g. |
| Kapitalni projekt K100057  GEODETSKI SNIMAK NERAZVRSTANIH CESTA | 200.000,00 | 80.000,00 | III. Izmjenama i dopunama proračuna kapitalni projekt je umanjen za 120.000 kn, kapitalni projekt će se nastaviti i u 2021.g. |
| Kapitalni projekt K100086  PROMETNICA OS 5 I 5A UPU 10 | 250.000,00 | 275.000,00 | III. Izmjenama i dopunama proračunakapitalni projekt je uvećan za 25.000 kn zbog potrebe otkupa dijela česticaplanirane prometnice, izgradnja će se nastaviti i u 2021.g. |
| Kapitalni projekt K100093  REKONSTRUKCIJA ULICE KNEZA TRPIMIRA DO DJEČJEG VRTIĆA MASLAČAK | 450.000,00 | 200.000,00 | III. Izmjenama i dopunama proračuna kapitalni projekt je umanjen za 250.000kn,otkup zemljišta je planiran u 2021.g. |
| Kapitalni projekt K100096  REKONSTRUKCIJA ULICE ANTE STARČEVIĆA | 900.000,00 | 400.000,00 | III. Izmjenama i dopunama proračunakapitalni projekt je umanjen za 500.000 kn, otkup zemljišta je planiran u 2021.g. |
| Program 1502 Uređenje javnih površina | 15.433.000,00 | 10.005.500,00 |  |
| Aktivnost A100091 ODRŽAVANJE GRADSKIH PLAŽA | 990.000,00 | 360.000,00 | III. Izmjenama i dopunama proračuna aktivnost je umanjena za -630.000 kn, zbog redovitog održavanja plaža ove godine je bilo potrebno utrošiti manje sredstava |
| Kapitalni projekt K100049  REKONSTRUKCIJA TRGA NA LUČICI | 3.300.000,00 | 73.750,00 | III. Izmjenama i dopunama proračuna kapitalni projekt je umanjen za 3.226.250, kn izgradnja je odgođena za 2021.g. |
| Kapitalni projekt K100069  IZGRADNJA PRISTUPNE CESTE SA PARKIRALIŠTEM BRIGI-LOKVICE | 1.020.000,00 | 1.220.000,00 | III. Izmjenama i dopunama proračuna kapitalni projekt je povećan za 200.000 kn zbog povećanja vrijednosti radova dobivenih kroz otvoreni postupak javne nabave . |
| Kapitalni projekt K100072  IZGRADNJA OBALNOG POJASA BRIGI LOKVICE | 4.050.000,00 | 5.608.750,00 | III. Izmjenama i dopunama proračuna kapitalni projekt je povećan za 1.558.750 kn zbog kapitalnedonacije neprofitnim organizacijama |
| Kapitalni projekt K100076  UREĐENJE PARKING PROSTORA NA ČIOVU | 1.000.000,00 | 50.000,00 | III. Izmjenama i dopunama proračuna kapitalni projekt je umanjen za 950.000 kn, isti se nastavlja i u 2021.g. |
| Kapitalni projekt K100089  UREĐENJE PARKOVA FORTIN I ŽUDIKA | 500.000,00 | 20.000,00 | III. Izmjenama i dopunama proračuna kapitalni projekt je umanjen za 480.000kn, isti je prolongiran za 2021.g. |
| Kapitalni projekt K100097  IZGRADNJA OBALNOG POJASA NA SALDUNU | 1.500.000,00 | 100.000,00 | III. Izmjenama i dopunama proračuna kapitalni projekt je umanjen za 1.400.000 kn, gradnja je planirana u 2021.g., |
| Kapitalni projekt K100103  IZGRADNJA PROTUPOŽARNIH PUTEVA | 300.000,00 | 30.000,00 | III. Izmjenama i dopunama proračuna kapitalni projekt je umanjen za 270.000 kn. |
| Kapitalni projekt K100108  GEODETSKI SNIMAK JAVNIH POVRŠINA | 0 | 50.000,00 | III. Izmjenama i dopunama proračuna otvoren je novi kapitalni projekt kojim će se početi snimati javne prometne površine u svrhu vođenja evidencije |
| Tekući projekt T100092 UREĐENJE PLAŽE NA SALDUNU | 100.000,00 | 0,00 | III. Izmjenama i dopunama proračuna ukinuta je stavka tekućeg projekta odnosno pripojena Kapitalnom projektu K100097 |
| Program 1503 Izgradnja javne rasvjete | 3.300.000,00 | 1.000.000,00 |  |
| Kapitalni projekt K100017  IZGRADNJA JAVNE RASVJETE | 3.300.000,00 | 1.000.000,00 | III. Izmjenama i dopunama proračuna kapitalni projekt je umanjen za 2.300.000kn,pošto postupak javne nabave modernizacija nije proveden uspješno, projekt modernizacije se prebacuje u 2021.g. |
| Program 1506 Groblja | 100.000,00 | 10.000,00 |  |
| Kapitalni projekt K100100  IZGRADNJA PARKINGA NA GRADSKOM GROBLJU | 100.000,00 | 10.000,00 | III. Izmjenama i dopunama proračuna  kapitalni projekt  je umanjen za 90.000 kn, u 2020 je planirana  izrada dokumentacije,  a izgradnja u 2021 |
| Program 1507 Zbrinjavanje komunalnog otpada | 21.150.504,00 | 18.660.504,00 |  |
| Kapitalni projekt K100043  SANACIJA DEPONIJA U PLANOM | 14.550.000,00 | 11.050.000,00 | III. Izmjenama i dopunama proračuna  kapitalni  projekt je umanjen za 3.500.000 kn,pošto je sljedeća faza sanacije planirana u 2021.g. |
| Kapitalni projekt K100051  IZGRADNJA RECIKLAŽNOG DVORIŠTA I SORTIRNICE | 5.580.504,00 | 7.040.504,00 | III. Izmjenama i dopunama proračuna  kapitalni projekt je povećan  za 1.460.000 kn |
| Kapitalni projekt K100099  NABAVA POLUPODZEMNIH SPREMNIKA ZA PRIKUPLJANJE OTPADA | 500.000,00 | 50.000,00 | III. Izmjenama i dopunama proračuna kapitalni projekt je umanjen za 450.000kn, u dio sredstava je prebačen na stavku K100107 NABAVA PRES KONTEJNERA |
| Program 1512 Izgradnja oborinske mreže | 100.000,00 | 20.0000,00 |  |
| Kapitalni projekt K100039  IZGRADNJA I REKONSTRUK. OBORINSKE MREŽE U SVIM MO | 100.000,00 | 20.000,00 | III. Izmjenama i dopunama proračunakapitalni projekt je umanjen za 80.000,00 kn, |
| Program 1513 Participativno budžetiranje mjesnih odbora –izgradnja  komunalne infrastrukture | 697.000,00 | 597.000,00 |  |
| Kapitalni projekt K100106  IZGRADNJA NERAZVRSTANIH CESTA NA OTOCIMA DRVENIK VELIKI I MALI | 125.000,00 | 25.000,00 | III. Izmjenama i dopunama proračuna kapitalni projekt je umanjen za 100.000 kn, isti se provodi kroz stavku ODRŽAVANJE PUTEVA NA DRVENIKU VELOM I MALOM |
| Kapitalni projekt K100074  SUFINANCIRANJE REKONSTRUKCIJE DRŽAVNE CESTE D315 | 50.000,00 | 5.000,00 | III. Izmjenama i dopunama proračuna kapitalni projekt je umanjen za 45.000kn, pošto HC nisu krenule  sa rekonstrukcijom |
| Program 1601 Održavanje prostora u vlasništvu i suvlasništvu Grada | 165.000,00 | 245.000,00 |  |
| Aktivnost A100002 ODRŽAVANJE POSLOVNIH PROSTORA | 115.000,00 | 195.000,00 | III. Izmjenama i dopunama proračuna kapitalni projekt je povećan za 80.000 kn |
| Program 1402 Održavanje nerazvrstanih cesta i puteva | 530.000,00 | 580.000,00 |  |
| Tekući projekt T100011 ODRŽAVANJE PUTEVA NA DRVENIKU VELOM I MALOM | 530.000,00 | 580.000,00 | III. Izmjenama i dopunama proračuna tekući projekt je uvećana za 50.000 kn zbog potrebe za povećanjem obima radova na sanaciji puteva |
| Program 1502 Uređenje javnih površina | 300.000,00 | 250.000,00 |  |
| Kapitalni projekt K100101  UREĐENJE HELIODROMA NA DRVENIKU VELIKOM | 300.000,00 | 250.000,00 | III. Izmjenama i dopunama proračuna kapitalni projekt je umanjen za 50.000 kn |
| Program 1507 Zbrinjavanje komunalnog otpada | 20.000,00 | 450.000,00 |  |
| Kapitalni projekt K100107  NABAVA PRES KONTEJNERA | 0,00 | 430.000,00 | III. Izmjenama i dopunama proračuna uvršten je novi kapitalni projekt pošto je gradu  odobreno sufinanciranje |
| Program 1602 Očuvanje kulturne baštine | 2.690.000,00 | 1.093.000,00 |  |
| Aktivnost A100004 SUFINANCIRANJE ZAHVATA NA OČUVANJU KULTURNE BAŠTINE | 1.500.000,00 | 250.000,00 | III. Izmjenama i dopunama proračuna kapitalni projekt je umanjen za 1.250.000kn, pošto nije odobreno sufinanciranje rekonstrukcije Gradske lože od strane Ministarstva kulture |
| Kapitalni projekt K100005  REKONSTRUKCIJA I UREĐENJE KULTURNIH OBJEKATA | 800.000,00 | 400.000,00 | III. Izmjenama i dopunama proračuna kapitalni projekt je umanjen za 400.000kn, pošto nije odobreno sufinanciranje rekonstrukcije krova Pajtoni od strane Ministarstva kulture |
| Tekući projekt T100068 UREĐENJE KULTURNIH OBJEKATA | 160.000,00 | 0,00 | III. Izmjenama i dopunama proračuna tekući projekt je umanjen za cijeli iznos pošto se isti odnosi na sanaciju spomenika Sv. Ivana u 2019 .g. |
| Program 1604 Investicije u graditeljstvu | 8.395.000,00 | 8.165.000,00 |  |
| Kapitalni projekt K100010  IZGRADNJA DJEČJIH I SLIČNIH IGRALIŠTA | 670.000,00 | 440.000,00 | III. Izmjenama i dopunama proračuna kapitalni projekt je umanjen za 230.000 kn |
| Program 1605 Investicije na objektima od javnog interesa | 3.850.000,00 | 1.650.000,00 |  |
| Kapitalni projekt K100012 IZGRADNJA SPOMEN OBILJEŽJA HRV. BRANITELJIMA | 3000.000,00 | 360.000,00 | III. Izmjenama i dopunama kapitalni projekt je povećan za 60.000 kn |
| Kapitalni projekt K100046  ENERGETSKA OBNOVA ZGRADA U VLASNIŠTVU GRADA | 70.000,00 | 10.000,00 | III. Izmjenama i dopunama proračuna kapitalni projekt je umanjen za 60.000 kn, energetska obnova je planirana kroz projekte K100079 UGRADNJA SUSTAVA OBNOVLJIVIH IZVORA ENERGIJE U ZGRADAMA U VLASNIŠTVU GRADA |
| Kapitalni projekt K100057  ADAPTACIJA KINO DVORANE | 2.000.000,00 | 200.000,00 | III. Izmjenama i dopunama proračuna kapitalni projekt je umanjen za 1.800.000 kn, pošto su planirani prvi troškovi u 2021, projekt traje do 2022.g. |
| Kapitalni projekt K100060  IZGRADNJA POS STANOVA | 1.250.000,00 | 800.000,00 | III. Izmjenama i dopunama proračuna kapitalni projekt je umanjen za 450.000 kn, pošto je gradnja planirana u 2021.g. |
| Kapitalni projekt K100079  UGRADNJA SUSTAVA OBNOVLJIVIH IZVORA ENERGIJE U ZGRADAMA U VLASNIŠTVU GRADA | 0,00 | 100.000,00 | III. Izmjenama i dopunama proračuna planiran je novi kapitalni projekt izrada dokumentacije ugradnje sustava obnovljivih izvora energije sportske dvorane i ex Mosorov dom |

**024 UPRAVNI ODJEL ZA URBANIZAM I PROSTORNO UREĐENJE**

**Program 1606 Prostorno planiranje**

**Opis i cilj programa**

Unutar navedenog programa koji se odnosi na Izradu projektne dokumentacije za zahvate u prostoru te izradu dokumenata prostornog uređenja, zatim geodetske poslove, parcelacijske elaborate i drugo, Kapitalni projekt K100019 Izrada dokumenata prostornog uređenja se povećava za 100.000 kn, a odnosi se na Izradu UPU-a, jer je Grad Trogir donio odluku o izradi Izmjena i dopuna UPU 10 koje planira pokrenuti do kraja godine.